Diari Oficial de la Generalitat Valenciana


Sumari del DOGV 6011, del 12-05-2009 (2009/5017)

ACORD de creació de fitxers de dades de caràcter personal de titularitat pública del Col·legi Oficial de Decoradors i Dissenyadors d'Interior de la Comunitat Valenciana.
-------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2009/03/03/(1)/dof/vci/html**

### Dades del document

Número de DOGV
:   6011

Data del DOGV
:   12-05-2009

Secció del DOGV
:   I. DISPOSICIONS GENERALS

Número del document
:   2009/5017


Data del document
:   03-03-2009

Organisme emissor
:   Col·legi Oficial de Decoradors i Dissenyadors d'Interior de la Comunitat Valenciana

Tipus de document
:   Acord

Descriptors 

:   * legislació
    * dades personals
    * col·legi professional
    * base de dades

ACORD de creació de fitxers de dades de caràcter personal de titularitat pública del Col·legi Oficial de Decoradors i Dissenyadors d'Interior de la Comunitat Valenciana. [2009/5017]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal (LOPD), estableix que la creació, modificació o supressió de fitxers de les administracions públiques haurà d'efectuar-se per mitjà d'una disposició general publicada en el Boletín Oficial del Estado o diari oficial corresponent.   
El Col·legi Oficial de Decoradors i Dissenyadors d'Interior de la Comunitat Valenciana és una corporació de dret públic amb personalitat jurídica pròpia i capacitat plena per a complir els seus fins, d'acord amb el que estableix la Llei 2/1974, de Col·legis Professionals, de 13 de febrer, modificada per les lleis 74/1978, de 26 de desembre; 7/1997, de 14 de febrer i Reial Decret Llei 6/2000, de 23 de juny, i en el seu Estatut propi, aprovat per la Resolució 2001/59232, de 12 de juliol de 2001, de la secretària general de la Conselleria de Justícia i Administracions Públiques, per la qual resol inscriure en la Secció Primera del Registre de Col·legis i Consells Valencians de Col·legis Professionals, el Col·legi Oficial de Decoradors de la Comunitat Valenciana, creat per segregació del Col·legi Nacional, i inscriure igualment els seus Estatuts, i la composició de la seua Junta de Govern que consta en l'antecedent de fet tercer (DOGV 4118/2001 de 31.10.2001).  
Que la Llei 5/2000, de 19 de maig, de la Generalitat Valenciana, publicada en el DOGV, de data 25 de maig, va crear, per segregació del Col·legi Nacional de Decoradors, el Col·legi Oficial de Decoradors i Dissenyadors d'Interior de la Comunitat Valenciana, establint l'obligació de remetre a l'òrgan competent de la Generalitat, l'Acta de l'Assemblea Constituent, els Estatuts del Col·legi, i la composició dels seus òrgans de govern, per a la seua inscripció registral.  
Com a corporació de dret públic i en els termes que figuren en la jurisprudència del Tribunal Constitucional, en sentències com les de 20/88 i 87/89, correspon al Col·legi Oficial de Decoradors i Dissenyadors d'Interior de la Comunitat Valenciana l'exercici de totes aquelles funcions d'interés públic que directament i en relació amb la professió pel legislador li siguen encomanades o bé li siguen delegades per l'administració.  
Entre les funcions indicades corresponen al Col·legi Oficial de Decoradors i Dissenyadors d'Interior de la Comunitat Valenciana, en l'àmbit de la seua competència, l'ordenació de l'activitat professional, vetlant per l'ètica i dignitat professional i el respecte degut als drets dels particulars, així com l'exercici de la facultat disciplinària en l'ordre professional i col·legial i l'adopció de totes aquelles mesures conduents a evitar l'intrusisme professional.   
En virtut d'això, amb un informe previ favorable de l'Agència Espanyola de Protecció de Dades, de conformitat amb el que disposa l'article 20 de la Llei 15/1999, de 13 de desembre, la Junta de Govern del Col·legi Oficial de Decoradors i Dissenyadors d'Interior de la Comunitat Valenciana, en sessió celebrada el dia 3 de març de 2009 acorda per unanimitat, l'aprovació de la disposició de creació de fitxers de titularitat pública de caràcter personal de la corporació, en els termes següents:   
Article 1. Es creen els fitxers de dades de caràcter personal de titularitat pública de la responsabilitat del Col·legi Oficial de Decoradors i Dissenyadors d'Interior de la Comunitat Valenciana que s'indiquen en els annexos d'esta disposició i que hauran d'adequar-se als termes i condicions previstos en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal i disposicions de desplegament, en particular a les prescripcions establides en el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/99, de 13 de desembre, de Protecció de Dades de Caràcter Personal.  
Article 2. El Col·legi Oficial de Decoradors i Dissenyadors d'Interior de la Comunitat Valenciana com a responsable dels fitxers i tractaments haurà d'adoptar les mesures necessàries per a garantir que les dades de caràcter personal existents en estos s'usen per a les finalitats i funcions de dret públic que té encomanades i reconegudes en la Llei de Col·legis Professionals 2/1974, de 13 de febrer, i la resta de normativa de caràcter general o sectorial que afecte la professió, en relació amb la Llei Orgànica 15/99, de 13 de desembre, de Protecció de Dades de Caràcter Personal.   
Article 3. Els professionals afectats podran exercir els drets d'accés, rectificació, oposició i cancel·lació, davant de la Secretaria General del Col·legi Oficial de Decoradors i Dissenyadors d'Interior de la Comunitat Valenciana, en la seu oficial de la corporació, a València, carrer de la Pau, 6, 3a, 46584, o al correu electrònic , indicant «dades personals» en l'assumpte.  
Article 4. Delegar en la Junta Directiva del Col·legi Oficial de Decoradors i Dissenyadors d'Interior de la Comunitat Valenciana la creació d'aquells nous fitxers de dades de caràcter personal de titularitat pública que, si és el cas, resulten necessaris per a l'exercici de les finalitats i funcions públiques pròpies del Consell, d'acord amb la Llei de Col·legis Professionals i la Llei de Protecció de Dades.  
Així mateix es delega en la indicada Junta Directiva la modificació o supressió de tots els fitxers de titularitat pública de responsabilitat del Col·legi Oficial de Decoradors i Dissenyadors d'Interior de la Comunitat Valenciana.   
Disposició final  
Primera. Esta disposició es traslladarà a l'Agència Espanyola de Protecció de Dades, d'acord amb el que disposa l'article 39.2.a de la Llei Orgànica 15/1999, de 13 de desembre, de Protecció de Dades de Caràcter Personal (LOPD), que disposa que seran objecte d'inscripció en el Registre General de Protecció de Dades els fitxers dels quals siguen titulars les administracions públiques. Així mateix, i en l'article 5 del Reial Decret 1332/1994, de 20 de juny de 1994, que desenvolupa determinats aspectes de la Llei Orgànica 5/1992, i que està en vigor en la mesura que no s'opose a la LOPD, s'assenyala que tot fitxer de dades de caràcter personal de titularitat pública serà notificat a l'Agència Espanyola de Protecció de Dades per l'òrgan competent responsable del fitxer per a la seua inscripció en el Registre General de Protecció de Dades, per mitjà del trasllat a través del model normalitzat que a este efecte elabore l'Agència, d'una còpia de la disposició de creació del fitxer.   
Segona. Esta disposició entrarà en vigor l'endemà de la seua publicació en el Diari Oficial de la Comunitat Valenciana (DOCV).  
València, 3 de març de 2009.- El secretari: Ignacio Gascó Bayarri.  
ANNEX I   
  



Còpia Permalink ELI